普世聖公宗

**普世聖公宗**（）嘅誕生係由於英國聖公會喺世界各地建立教會所造成。從歷史嘅角度嚟講，普世聖公宗嘅發展有兩個階段。

# 17世紀嗰陣聖公會開始喺美國、澳洲、加拿大、紐西蘭同南非等前英殖民地創立教會。
# 18世紀起，由一批聖公宗傳教士喺亞洲、非洲及拉丁美洲建立聖公宗教會。

聖公宗係一個世界大家庭，有一億一千萬教友，分佈喺39個教省，係第三大基督信仰宗派。裏面有160個國家同地區嘅聖公會教友。佢哋講唔同嘅語言，嚟自唔同種族同文化。

普世聖公宗唔似羅馬天主教，並唔係一個統一嘅教會體制，係一個「教會團契」，所有聖公宗嘅教會地位平等，英國國教會（The Church of England，英格蘭聖公會）亦唔做總會嘅角色，因此體現出「自主嘅共融」（Autonomy-in-Communion）嘅原則。

每一個地區嘅聖公會教會都係自立嘅，但佢哋係透過歷史、神學、崇拜同普世聖公宗精神領袖**[[坎特伯里大主教]]**嘅關係，建立一個獨特嘅聯合教會，叫做**普世聖公宗**（Anglican Communion）。自1867年開始，普世聖公宗平均每十年開一次全球聖公宗大會，名叫蘭柏會議。自1978年開始，改喺肯特郡大學嘅坎特伯里校園裏面舉行，就主教佢哋嘅起居同祈禱生活。

## 普世聖公宗成員
### 普通教省
#### 歐洲
* 英國國教會（The Church of England）
* 愛爾蘭國教會（The Church of Ireland）
* 蘇格蘭聖公會（The Scottish Episcopal Church）
* 威爾士國教會（The Church in Wales）

#### 美洲
* 巴西聖公會（Igreja Episcopal Anglicana do Brasil）
* 加拿大聖公會（The Anglican Church of Canada）
* 中美洲聖公會（Iglesia Anglicana de la Region Central de America）
* 墨西哥聖公會（La Iglesia Anglicana de Mexico）
* 南美洲聖公會（Iglesia Anglicana del Cono Sur de America）
* 美國聖公會（The Episcopal Church in the USA）
* 西印度群島聖公宗教省（The Church in the Province of the West Indies）
* 北美洲聖公會（Anglican Church in North America）

#### 非洲
* 布隆迪聖公會（The Anglican Church of Burundi）
* 中非洲聖公宗教省（The Church of the Province of Central Africa）
* 剛果聖公宗教省（Province de L'Eglise Anglicane Du Congo）
* 印度洋群島聖公宗教省（The Church of the Province of the Indian Ocean）
* 肯雅聖公會（The Anglican Church of Kenya）
* 尼日利亞聖公會（The Church of Nigeria （Anglican Communion）
* 盧旺達聖公會（L'Eglise Episcopal au Rwanda）
* 南非洲聖公宗教省（The Church of the Province of Southern Africa）
* 蘇丹聖公會（The Episcopal Church of the Sudan）
* 坦桑尼亞聖公會（The Anglican Church of Tanzania）
* 烏干達聖公宗教省（The Church of the Province of Uganda）
* 西非聖公宗教省（The Church of the Province of West Africa）

#### 亞洲
* 香港聖公會（Hong Kong Sheng Kung Hui）
* 日本聖公會（日本聖公会，Nippon Sei Ko Kai）
* 耶路撒冷及中東聖公會（The Episcopal Church in Jerusalem & The Middle East）
* 大韓聖公會（대한 성공회，The Anglican Church of Korea）
* 緬甸聖公宗教省（The Church of the Province of Myanmar/Burma）
* 菲律賓聖公會（The Episcopal Church in the Philippines）
* 聖公會東南亞教省（Church of the Province of South East Asia）

#### 大洋洲
* 雅提柯拿、新西蘭同波利尼西亞聖公會（The Anglican Church in Aotearoa, New Zealand & Polynesia）
* 澳洲聖公會（The Anglican Church of Australia）
* 美拉尼西亞聖公宗教省（The Church of the Province of Melanesia）
* 巴布亞新幾內亞聖公會（The Anglican Church of Papua New Guinea）

### 聯合教會
喺南亞地區，聖公宗會同其他相近宗派組成聯合教會。而呢啲教會都係普世聖公宗嘅教省一部分。呢聯合教會特別嘅地方，都計「同普世聖公宗完全共融嘅教會」，因為聯合教會裏有唔少其他教派嘅信徒同普世聖公宗共同崇拜，共用教堂同神職人員等等。
* 孟加拉聯合教會（The Church of Bangladesh）
* 北印度聯合教會（The (United) Church of North India）
* 巴基斯坦聯合教會（The (United) Church of Pakistan）
* 南印度聯合教會（The (United) Church of South India）

### 非教省地區
有一啲聖公會教會，由於地位特殊，所以唔屬於任何教省，由坎特伯里大主教直接管轄（Extra-Provincial to the Archbishop of Canterbury）。
* 百慕達教區（Diocese of Bermuda）
* 古巴聖公會（Iglesia Episcopal de Cuba）
* 福克蘭群島牧區（Parish of Falkland Islands）
* 路西坦尼亞教會（The Lusitanian Church）
* 西班牙改革聖公會（The Reformed Episcopal Church of Spain）
* 錫蘭（斯里蘭卡）聖公會（The Church of Ceylon）

## 同聖公宗完全共融嘅教會
一啲教會雖然喺禮儀同信念而有所唔同，不過呢啲教會同普世聖公宗教會達成互相完全理解，並互不指責對方為異端，喺某些方面互相合作，如公用教堂，神職人員等等，叫做教會之間嘅**完全共融**（Full communion）。

同普世聖公宗完全共融嘅教會，除咗上述四個喺南亞嘅聯合教會外，重有
* 舊公教會（Old Catholic Church）
* 聖多馬教會（Mar Thoma Syrian Church of India）
* 菲律賓獨立教會（Philippine Independent Church）

## 睇埋
* 蘭柏會議
* 全球聖公宗前途會議
* 聖公會南半球聯盟

## 註腳

## 出面網頁
* 普世聖公宗官方網站 
* 聖公會信徒喺線 - 普世聖公宗非官方網站，網上最大嘅相關資料庫之一
* 坎特伯里大主教官方網站
* 英國國教會
* 蘇格蘭聖公會
* 台灣聖公會
* 香港聖公會
* 日本聖公會
* 大韓聖公會
* 美國聖公會
* The Largest Episcopalian Communities